**5-րդ կրթական հարթակ**

**29-րդ շաբաթ**

***Նախորդ դասի ստուգում/։***

**Դասասկզբյան հաարց ու պատասխան աշակերտների հետ**

* **Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*
* **Նախորդ դասի ամփոփում`**
* **Գրականություն- «Չորս խնձոր 1», Մայրենի 4, էջ 113 ։**
* Դասարանում կարդալ և վերլուծել **«Չորս խնձոր 1» դասը։**
* Պատմվածքը պատմիր քո բառերով։
* Տարվա ո՞ր եղանակի անունը չի հիշատակվում այս հատվածում ։
* Չորրորդ խնձորն ինչու՞ էր դժբախտ։

# **Քերականություն- Թվական։ էջ 115 ձևակերպումն ու բացատրությունը**

* + Ամփոփել դասանյութը հարցերով, ստուգել տնային հանձնարարությունները։
    - Քանակական թվականները դարձրեք դասական՝ երեք, երկու, տասնհինգ, վաթսունմեկ, քսանյոթ, չորս:
    - Թվականները գրեք տառերով՝ 25, 68, 87, 102, 3-րդ,
    - **Աշխատանքային տետրից** Էջ 17, վարժություն 34 ա, բ, վարժություններ 35, 36, 37, 38։

**Բառագիտություն**

* + **Ամփոփել հետևյալ արտահայտությունների բացատրությունները**
    - * Բազմել- փառավորությամբ նստել։
      * Գուրգուրել- փաղաքշել, շոյել, փաղաքշել
      * Ծաղրել- մեկին ձեռ առնել, կատակով մեկի վրա ծիծաղել։
  + **Ամփոփել հետևյալ բառերի հոմանիշները**
* Ճերմակ- սպիտակ
* Շող- փայլ
* Պսպղալ- շողշողալ, փայլել
* Դժբախտ- անբախտ
* Արև- արեգ
* **Ամփոփել հետևյալ բառերի հականիշները**
  + - * Դժբախտ- բախտավոր
      * Բարձր- ցածր
      * Շատ- քիչ

**Ուղղագրություն –** Կրկնել հետևյալ բառերի ուղղագրությունը՝ թելադրության միջոցով**։** Առաջին, երկրորդ, երրորդ, չորրորդ,ճյուղ, ներքև, որպեսզի, հարևան։

**Մշակույթ- Մայրության և գեղեցկության օր**

* Ե՞րբ Է նշվում մայրերի տոնը Հայաստանում։
* Ինչ խորհուրդ է այն իր մեջ պարունակում
* Ե՞րբ են նշում մայրերի տոնի Միացյալ Նահանգներում։
* Տարբեր աղբյուրներից փնտրեք փաստեր մայրերի տոնի վերաբերյալ և մի քանի նախադասությամբ ներկայացրեք այն դասարանում։

***Նոր դաս***

* **Գրականություն - «Չորս խնձոր 2», Մայրենի 4, էջ 116**
* **Բառագիտություն** –Թեմատիկ բառերի բացատրությունը, ուղղագրություն, թեմատիկ հոմանիշներ և հականիշներ
* **Քերականություն Թվական։ էջ 115 ձևակերպումն ու բացատրությունը**
* **Մշակույթ –**  **Ապրիլի 24 - Մեծ Եղեռնի զոհերի հիշատակի օր**

**Գրականություն**

* Դասարանում կարդալ և վերլուծել **«Չորս խնձոր 2» դասը։**
* Ովքե՞ր են պատմվածքի հերոսները։
* Պատմվածքը պատմիր քո բառերով։
* Խնձորներից յուրաքանչյուրն ի՞նչ բախտի արժանացավ։
* Քո կարծիքով ո՞ր խնձորն է ավելի շատ օգուտ տվել մարդկանց։
* Հեքիաթի համար նոր վերնագիր առաջարկիր։
* **Բառագիտություն**
  + Սովորել հետևյալ բառերի և արտահայտությունների բացատրությունները
    - * Զուգել- զարդարել
      * Ճլորած- թոռոմած
      * Սկահակ- փոքրիկ գավաթ, բաժակ
  + Սովորել նշված բառերի **հոմանիշները**
* Չքնաղ- շատ գեղեցիկ
* Տաքանալ- ջերմանալ
* Սնել- կերակրել
  + Սովորել նշված բառերի **հականիշները**
    - * Մտնել- դուրս գալ
      * Տանել- բերել
      * Կորցնել- գտնել
  + Սովորել հետևյալ բառերի **ուղղագրությունը**։
    - * Սանդուղք, զգուշություն, վայր ընկնել, ոչ ոք, գցել, աղբանոց

# **Քերականություն-****թվական էջ 115 ձևակերպումն ու բացատրությունը (կրկնողություն)**

**Թվական** անունը ցույց է տալիս առարկայի թիվ, քանակ, թվային կարգ, օրինակ՝ երեք գրիչ, երկրորդ կուրս, երկուական տետր և այլն։

Թվականները լինում են չորս տեսակի՝ ***քանակական, դասական, բաշխական, կոտորակային***։

**Քանակական** թվականներն արտահայտում են առարկաների քանակն ամբողջ թվերով, ինչպես՝ հինգ գրիչ, տասը տուն, քսանութ քանոն և այլն։ Այս թվականները գրվում են բառերով (օրինակ՝ մեկ, երկու), արաբական թվանշաններով (1, 2, 3 և այլն), ինչպես նաև հայոց այբուբենի տառերով (Ա-1, Բ-2, Ժ-10 և այլն)։

Բառերով գրվելիս տասնմեկից մինչև իննսունինը թվականները գրվում են միասին (տասնութ, քսանհինգ, երեսունութ, հիսունհինգ և այլն), իսկ հարյուրից հետո գրվում են առանձին (օրինակ՝ հազար ինը հարյուր քառասունութ)։

**Դասակա**ն թվականները ցույց են տալիս առարկայի թվային կարգը, օրինակ՝ երկրորդ հարկ, հինգերորդ դասարան։ Այս թվականները կազմվում են քանակականներից՝ -րորդ կամ -երորդ ածանցներով. -րորդ-ով կազմվում են երկրորդ, երրորդ, չորրորդ դասական թվականները։

**Բաշխական թվականները** ցույց են տալիս առարկաների բաշխումը որոշակի թվերով, ինչպես՝ բաժանել երկուական թերթիկ, բաշխել երեք-երեք և այլն։ Բաշխական թվականները կազմվում են քանակականներից՝ -ական ածանցով (օրինակ՝ վեցական, ութական, իննական, տասական, քսանական) կամ էլ քանակական թվականի կրկնությամբ, օրինակ՝ երկու-երկու, հինգ-հինգ, ութ-ութ։ Կրկնությամբ կազմված բաշխական թվականները գրվում են գծիկով։

**Կոտորակային թվականները**ցույց են տալիս առարկայի քանակը մասի և ամբողջի հարաբերությամբ, օրինակ՝ մեկ հինգերորդ, երկու երրորդ։ Կոտորակային թվականները գրվում են թվանշաններով, օրինակ՝ 1/2, 3/4 կամ էլ բառերով, որոնք գրվում են առանձին-առանձին, օրինակ՝ մեկ երկրորդ, երեք չորրորդ։

**Առաջադրանքներ։**

* Աշխատանքային տետր 2- Էջ 19, վարժություն 39, էջ 20 վարժություններ 41, 42, 43

**Մշակույթ – [Ապրիլի 24 - Մեծ Եղեռնի զոհերի հիշատակի օր](https://hy.wikipedia.org/wiki/%D5%84%D5%A5%D5%AE_%D4%B5%D5%B2%D5%A5%D5%BC%D5%B6%D5%AB_%D5%A6%D5%B8%D5%B0%D5%A5%D6%80%D5%AB_%D5%B0%D5%AB%D5%B7%D5%A1%D5%BF%D5%A1%D5%AF%D5%AB_%D6%85%D6%80)**

Օսմանյան կայսրությունում Առաջին համաշխարհային պատերազմի տարիներին իրագործված հայ բնակչության կոտորածներն անվանում են ***Հայոց ցեղասպանություն***:

Այդ կոտորածներն իրագործվեցին երիտթուրքական կառավարության կողմից Օսմանյան կայսրության տարբեր շրջաններում:

Առաջին համաշխարհային պատերազմի նախօրեին Օսմանյան կայսրությունում ապրում էին երկու միլիոնից ավել հայեր: Շուրջ մեկուկես միլիոն հայ սպանվեց 1915-1923թթ. ժամանակահատվածում, իսկ մնացածները`  կամ բռնի մահմեդականացվեցին, կամ էլ ապաստանեցին աշխարհի տարբեր երկրներում:

**1915թ. ապրիլի 24-ին** սկիզբ առած ձերբակալություններով (հիմնականում Օսմանյան կայսրության մայրաքաղաք Կոստանդնուպոլսում) եւ դրան հետեւած հարյուրավոր հայ մտավորականների ոչնչացումով սկսվեց հայ բնակչության բնաջնջման **առաջին փուլը**: Հետագայում աշխարհասփյուռ հայերը ապրիլի 24-ը սկսեցին նշել որպես Հայոց ցեղասպանության զոհերի հիշատակի օր:

Հայոց ցեղասպանության իրագործման **երկրորդ փուլը**` մոտ 60.000 հայ տղամարդկանց զորակոչն էր թուրքական բանակ, որոնք հետագայում զինաթափվեցին ու սպանվեցին իրենց թուրք զինակիցների կողմից:

Ցեղասպանության **երրորդ փուլը** նշանավորվեց կանանց, երեխաների, ծերերի ջարդով ու տեղահանությամբ դեպի Սիրիական անապատ: Տեղահանության ընթացքում հարյուր հազարավոր մարդիկ սպանվեցին թուրք զինվորների, ոստիկանների, քրդական ու չերքեզական ավազակախմբերի կողմից: Շատերը մահացան սովից ու  համաճարակային հիվանդություններից: Հազարավոր կանայք ու երեխաներ ենթարկվեցին բռնության: Տասնյակ հազարավոր հայեր բռնի մահմեդականացվեցին:

Հայոց ցեղասպանության ժամանակ՝ 1915 թվականի ապրիլին, շատ այլ հայ մտավորականների հետ մեկտեղ օսմանյան կառավարության կողմից ձերբակալվում է նաև մեծն երգահան **Կոմիտասը** և աքսորվում՝ բանտարկյալների ճամբար։ Նրան շուտով ազատում են, որից հետո ստանում է հոգեկան խանգարում։ Մինչև 1919 թվականը նրան սկզբում տեղավորում են թուրքական ռազմական հոսպիտալում և ապա՝ տեղափոխում Փարիզի հոգեբուժարաններ, որտեղ էլ տառապանքների մեջ անց է կացնում իր կյանքի վերջին տարիները։ Կոմիտասին ընկալում են որպես ցեղասպանության զոհ և արվեստում պատկերում որպես ցեղասպանության հիմնական խորհրդանիշներից մեկը։

**Կարողանալ պատասխանել** **հետևյալ հարցերին․**

* Ե՞րբ Է նշվում հայոց եղեռնի հիշատակի օր։
* Ի՞նչ է տեղի ունեցել այդ ժամանակահատվածում։
* Ինչպե՞ս են հայերը սփռվել աշխարհով մեկ։
* Տարբեր աղբյուրներից փնտրեք փաստեր հայոց ցեղասպանության վերաբերյալ և մի քանի նախադասությամբ ներկայացրեք այն դասարանում։

**Հարցերին պատասխանելու և առաջադրանքները կատարելու համար երեխան պետք է իմանա․**

* Սահուն կարդալ դասանյութը և վերարտադրել սեփական խոսքերով, բնութագրել դասանյութի հերոսներին և պատասխանել դասավերջի հարցերին։
* Հասկանալ քերականական հասկացությունները և կարողանալ մեկնաբանել
* Դասանյութն ամրապնդել վարժությունների միջոցով և բերել օրինակներ
* Մասնակցել խմբային աշխատանքներին։